” منظور بسمل ءِ نام ءَ “
شعر ءِ واجہ داں مہ لوٹیت غزل اتک نہ کنت
اَنچو تئی لوگ ءِ دپ ءَ ناکو فضل اتک نہ کنت
یکبرے زھر کتگ دوست ءَ منی نادانیں
نئیت واتر آ پد ءَ پمّن پَشل اتک نہ کنت
واجہ ءَ داشتہ پہ وت لنگیں ھَرے، راہ ءَ نرؤت
کنت کوکّار مرو ، کمّیں بجَل اتک نہ کنت
ناگمان لندن ءِ روڈانی سرا سوتے جنت
زاناں در ملک ءَ منی سُرمگیں بَلّ اتک نہ کنت
پیشکان طارق ءَ یلدات غماں مہرُک تئی
مشکت ءَ زاناں منی دوست ءِ بدل اتک نہ کنت